Държавен вестник, бр. 26, 2019 г., стр. 23

БРОЙ  26	
Д Ъ Р Ж А В Е Н  В Е С Т Н И К 	
СТР.  23  
(2) Служителите по ал. 1 осъществяват 
функциите си при спазване на принципа на 
йерархична подчиненост.
Г л а в а  п е т а
ПРЕДЛОЖЕНИЯ И СИГНАЛИ
Раздел I
Общи положения
Чл. 20. (1) Предложенията и сигналите 
могат да бъдат писмени или устни, да бъдат 
подадени лично или чрез упълномощен пред­
ставител, по телефон, факс или електронна 
поща.
(2) Предложенията и сигналите по ал. 1 се 
регистрират в автоматизираната информаци­
онна система на агенцията, водена от дирек­
ция „Административно-правни и финансови 
дейности и информационно осигуряване“.
(3) Когато е необходимо предложението 
или сигналът да се подаде писмено или да 
отговаря на определени изисквания, на пода­
теля се дават съответни разяснения.
(4) Не се образува производство по ано­
нимни предложения или сигнали, както и по 
сигнали, отнасящи се до нарушения, извърш­
вани преди повече от две години.
(5) Предложенията и сигналите, които 
не са от компетентност на изпълнителния 
директор, се препращат в 7-дневен срок на 
компетентния орган. За препращането се 
уведомява подателят на предложението или 
сигнала.
Чл. 21. Решение по предложението или 
сигнала се взема от изпълнителния директор.
Раздел II
Производство по предложения
Чл. 22. Предложенията за усъвършенства­
не на организацията и за осъществяване на 
дейността на агенцията или за решаване на 
други въпроси в рамките на компетентността 
є се правят до изпълнителния директор.
Чл. 23. (1) Разглеждането на предложенията 
се възлага на комисия, определена със заповед 
на изпълнителния директор.
(2) В 7-дневен срок от възлагането коми­
сията извършва проверка за допустимост.
(3) Когато се установи, че предложението е 
допустимо, се преценява основателността му.
(4) За изясняване на случая може да се 
изисква от подателя на предложението да 
предостави необходими документи, сведения 
или обяснения.
(5) Когато случаят е изяснен от факти­
ческа и правна страна, комисията подготвя 
становище до изпълнителния директор с 
предложение за решение.
Чл. 24. (1) Решението се постановява от из­
пълнителния директор в сроковете, определени 
в чл. 118, ал. 1 и 2 от Административнопро­
цесуалния кодекс, и трябва да съдържа данни 
за подателя, естеството на предложението, 
фактическата обстановка по случая, решение 
на случая и мотивите за това.
(2) За решението се уведомяват подателят 
на предложението и всяко трето лице, чиито 
права или законни интереси могат да бъдат 
засегнати от решението, в срока по чл. 118, 
ал. 1 от Административнопроцесуалния ко­
декс.
Раздел III
Производство по сигнали 
Чл. 25. Сигналите за злоупотреби с власт 
и корупция, за лошо управление на държавно 
имущество или за други незаконосъобразни 
или нецелесъобразни действия или бездействия 
на длъжностни лица, с които се засягат дър­
жавни или обществени интереси, права или 
законни интереси на други лица, се подават 
до изпълнителния директор.
Чл. 26. Разглеждането на сигнала се възла­
га на комисия, определена от изпълнителния 
директор, и се извършва по реда на чл. 23, 
ал. 2 – 5.
Чл. 27. Решението се постановява от из­
пълнителния директор в сроковете по чл. 121 
от Административнопроцесуалния кодекс и 
се съобщава на подателя на сигнала и на 
лицата, чиито права или законни интереси 
се засягат, в сроковете по чл. 123, ал. 1 от 
Административнопроцесуалния кодекс.
ЗАКЛЮЧИТЕЛНА РАЗПОРЕДБА
Параграф единствен. Правилникът се 
приема на основание чл. 55 от Закона за ад­
министрацията и чл. 7а, ал. 4 от Закона за 
лечебните заведения.
Приложение към
чл. 7, ал. 4
Обща численост на персонала на Изпълнител­
на агенция „Медицински надзор“ – 106 щатни 
бройки
Изпълнителен директор
1
Заместник изпълнителен директор 
2
Главен секретар
1
Обща администрация
22
дирекция „Административно-правни и финан­
сови дейности и информационно осигуряване“ 22
Специализирана администрация
80
дирекция „Администриране на режимите 
по регистрация и издаване на разрешения 
за лечебна дейност“
15
дирекция „Управление и координация на 
трансплантацията и асистираната репро­
дукция“
13
дирекция „Контрол на медицинските дей­
ности и оценка на качеството“
52
2342